b'\n_START_ARTICLE_\nHora-persona\n_START_PARAGRAPH_\nUna hora-persona o hora-home \xc3\xa9s la quantitat de treball realitzat per un treballador mitj\xc3\xa0 durant una hora. S\'utilitza per a estimar el temps de treball ininterromput necessari per realitzar una tasca o fabricar un producte. La unitat "hora-persona" no t\xc3\xa9 en compte les pauses de descans, alimentaci\xc3\xb3, vacances, etc. tan sols treball continu. Aix\xc3\xad doncs, els directius i t\xc3\xa8cnics hi sumen el temps no productiu per poder estimar el temps total necessari per acabar la tasca.\n_START_SECTION_\nUnitats similars\n_START_PARAGRAPH_\nS\'aplica un concepte familiar en dies-persona o fins i tot anys-persona per a projectes molt llargs. Aix\xc3\xb2 presenta la dificultat que el nombre d\'hores treballades varia en gran manera en funci\xc3\xb3 del lloc de treball, les diverses cultures i sistemes econ\xc3\xb2mics. Aix\xc3\xad, partint d\'un informe de l\'OCDE del 2007, un treballador treballa de mitjana anualment 1389 hores als Pa\xc3\xafsos Baixos per\xc3\xb2 2316 hores a Corea del Sud.'